2022 8 1
2.4.
LT
Europos Sąjungos oficialusis leidinys
L 201/69
Vaizdo kokybės bandymai
Atliekant rentgeno įrangos vaizdo kokybės bandymus turėtų būti naudojamas žmogaus suvokimo bandinys, aprašytas šiame tarptautiniame standarte: — ASTM F792–17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Rentgeno įrangos vaizdo kokybė turėtų būti vertinama atliekant šiuos devynis bandymus:
2.4.1.
1 bandymas.
Laidų rodymas — rentgeno įrangos geba rodyti vaizdus, iš kurių operatorius gali atpažinti metalinius laidus.
2.4.2.
2 bandymas.
Naudingoji skvarba — rentgeno įrangos geba rodyti vaizdą, iš kurio operatorius ar algoritmas gali aptikti laidus, paslėptus po įvairaus storumo blokuojančia medžiaga.
2.4.3.
3 bandymas.
Erdvinis išdėstymas — rentgeno įrangos geba atskirai rodyti arti vienas kito esančius itin kontrastingus objektus.
2.4.4.
4 bandymas.
Paprastoji skvarba — rentgeno įrangos geba rodyti vaizdus, iš kurių operatorius gali atpažinti švino numerį, kurį, priešingu atveju, uždengtų blokuojanti medžiaga.
2.4.5.
5 bandymas.
Plono sluoksnio organinės medžiagos vizualizavimas — rentgeno įrangos geba rodyti vaizdus, iš kurių operatorius gali atpažinti plonus organinės medžiagos sluoksnius.
2.4.6.
6 bandymas.
Plieno kontrastinis jautrumas — rentgeno įrangos geba rodyti vaizdus, iš kurių operatorius pliene gali atpažinti paviršines apskritimines įdubas.
2.4.7.
7 bandymas.
Medžiagų atskyrimas — rentgeno įrangos geba rodyti vaizdus, iš kurių operatorius gali atskirti medžiagas, kurių efektyvieji atominiai skaičiai skiriasi.
2.4.8.
8 bandymas.
Medžiagų klasifikavimas — rentgeno įrangos geba rodyti vaizdus, iš kurių operatorius gali nuosekliai atpažinti tam tikrą medžiagą, nors storumas ir būtų skirtingas.
2.4.9.
9 bandymas.
Organinių medžiagų atskyrimas — rentgeno įrangos geba rodyti vaizdus, iš kurių operatorius gali atskirti organines medžiagas, kurių efektyvieji atominiai skaičiai skiriasi.
2.5.
Vaizdo kokybės ribinės vertės
Kalbant apie žmogaus suvokimo bandinį, aprašytą standarte ASTM F792–17e1, mažiausios kiekvieno vaizdo kokybės bandymo ribinės vertės turėtų atitikti nustatytąsias 2.3 lentelėje.
Rentgeno įrangai konkretus standartas būtų taikomas tik tuo atveju, jei ji atitiktų susijusias minimalias visų vaizdo kokybės bandymų ribines vertes.